b'\n_START_ARTICLE_\nCan\xe2\x80\x99t Be Tamed (kappale)\n_START_SECTION_\nVastaanotto\n_START_PARAGRAPH_\nSonya Sorich Ledger-Enquirerista sanoo, ett\xc3\xa4 vaikka h\xc3\xa4n odottikin negatiivista vastaanottoa, "Can\xe2\x80\x99t Be Tamed" on ensimm\xc3\xa4inen ehdokas hyv\xc3\xa4n olon syyllisyyteen ja hyv\xc3\xa4 tanssibiisi." Jarett Wieselman New York Postista sanoi, ett\xc3\xa4 piti kappaleesta ja vaikka h\xc3\xa4n ei ostanut Cyrusin single\xc3\xa4 "Party in the U.S.A.", niin h\xc3\xa4n pelotteli, ett\xc3\xa4 t\xc3\xa4m\xc3\xa4 kappale olisi sellainen, jota "ei voi vastustaa". H\xc3\xa4n toresi kappaleesta n\xc3\xa4in: "fiilis on kuin tuhmalla, vanhalla Britney Spearsilla. Toisin sanoen: Eritt\xc3\xa4in tarttuva ja ennustettu olevan hyv\xc3\xa4 kes\xc3\xa4biisi." Ailbhe Malone The Irish Timesista kirjoitti n\xc3\xa4in: "Miley on ottanut s\xc3\xa4hk\xc3\xb6isen laidan. V\xc3\xa4hemm\xc3\xa4n "Party in the U.S.A.ta", enemm\xc3\xa4n "Party With My Parents Awayta", me pidimme t\xc3\xa4st\xc3\xa4. PALJON." Ana Donahue Billboardista kuvaili kappaletta "bilehymniksi". Rob Sheffield Rolling Stonesta antoi kappaleelle kolme t\xc3\xa4hte\xc3\xa4 viidest\xc3\xa4 ja verraten tyyli\xc3\xa4 Rihannaan. H\xc3\xa4n kommentoi: "Se ei ole "Party in the U.S.A." tai "See You Again", mutta kertos\xc3\xa4e pit\xc3\xa4\xc3\xa4 sis\xc3\xa4ll\xc3\xa4\xc3\xa4n paljon elektronisen poreilun hohtoa". Bill Lamb About.comista antoi kappaleelle kaksi ja puoli t\xc3\xa4hte\xc3\xa4 viidest\xc3\xa4. H\xc3\xa4n kritisoi laulun sanoja, jotka viittaavat "itsekk\xc3\xa4\xc3\xa4lle reviirille", vaikka samaan aikaan uskoo, ett\xc3\xa4 kappale voi saada hyv\xc3\xa4n kuunteluvastaanoton.\n_START_SECTION_\nTausta\n_START_PARAGRAPH_\nSinglen musiikkivideon ohjasi Robert Hales, ja koreografiasta vastasi Jamal Sims. E! Entertainmentin mukaan video on "s\xc3\xa4rm\xc3\xa4k\xc3\xa4s" ja samankaltainen kuin "Party in the U.S.A.:n" musiikkivideo mutta steroideilla. Musiikkivideo julkaistiin 4. toukokuuta 2010. Musiikkivideon kesto on 3:47._NEWLINE_Cyrus selitti videon teemaa seuraavanlaisesti: "Luulen, ett\xc3\xa4 video kertoo minun el\xc3\xa4m\xc3\xa4ni, muttei sulje pois muiden ihmisten el\xc3\xa4m\xc3\xa4\xc3\xa4. Se ei ole pelk\xc3\xa4st\xc3\xa4\xc3\xa4n kuuluisuudesta ja hohdokkuudesta ja kaikesta t\xc3\xa4st\xc3\xa4. Se kantaa sit\xc3\xa4 ajatusta, ett\xc3\xa4 \'En halua olla h\xc3\xa4kiss\xc3\xa4. Haluan olla vapaa ja tehd\xc3\xa4 sit\xc3\xa4 mit\xc3\xa4 rakastan\'". Videon oli tarkoitus n\xc3\xa4ytt\xc3\xa4\xc3\xa4 ihmisille Cyrusin nykyinen olemus siit\xc3\xa4, mit\xc3\xa4 h\xc3\xa4n oli ollut Hannah Montanan aikana. Cyrus uskoo, ett\xc3\xa4 h\xc3\xa4nen halunsa "mieluummin erottua joukosta kuin sulautua joukkoon" jakautui muiden teini-ik\xc3\xa4isten kanssa, jotka toivovat voivansa erottua lukion jengeist\xc3\xa4. Cyrusin ja Ryan Seacrestin v\xc3\xa4lisess\xc3\xa4 hastattelussa Seacrest otti puheeksi musiikkivideolla esille tulleen seksikkyyden. Cyrus on samaa mielt\xc3\xa4 siit\xc3\xa4, ett\xc3\xa4 video on seksik\xc3\xa4s, mutta se ei ole se, mit\xc3\xa4 musiikkivideolla on pyritty kertomaan: "Video ei ole seksikkyydest\xc3\xa4 tai siit\xc3\xa4, kuka pukee v\xc3\xa4hiten vaatteita [...] Video on laulun sanojen selitt\xc3\xa4mist\xc3\xa4 ja n\xc3\xa4iss\xc3\xa4 sanoissa el\xc3\xa4mist\xc3\xa4."_NEWLINE_Ennen musiikkivideon kuvaamista Cyrus kirjoitti ajatuksiaan yl\xc3\xb6s eritt\xc3\xa4in pikkutarkasti. H\xc3\xa4n ei halunnut tanssijoiden vartaloiden n\xc3\xa4ytt\xc3\xa4v\xc3\xa4n t\xc3\xa4ysin normaaleilta, muttei halunnut niiden n\xc3\xa4ytt\xc3\xa4v\xc3\xa4n liikaa kalalta tai lintujen jaloilta koska se n\xc3\xa4ytt\xc3\xa4isi pelottavalta. H\xc3\xa4n oli my\xc3\xb6s suunnitellut meikit: "Halusin heid\xc3\xa4n olevan t\xc3\xa4m\xc3\xa4n v\xc3\xa4risi\xc3\xa4 t\xc3\xa4m\xc3\xa4n ja t\xc3\xa4m\xc3\xa4n v\xc3\xa4riset kasvot, joten se oli kaikki eritt\xc3\xa4in pikkutarkkaa." Musiikkivideo kuvattiin Sony Pictures Entertainmentin studiolla Culver Cityss\xc3\xa4. Videossa k\xc3\xa4ytettiin noin kahtakymment\xc3\xa4 naispuolista taustatanssijaa. Cyrus totesi videon kuvaamisesta: "Syy miksi pidin niin paljon videon kuvaamisesta on se, ett\xc3\xa4 halusin sen olevan jotakin erilaista naisartistien keskuudessa". Seacrest kysyi Cyrusilta, ett\xc3\xa4 miten t\xc3\xa4m\xc3\xa4 uskoo t\xc3\xa4m\xc3\xa4n ihailijoiden ja fanien ottavan videon vastaan; Cyrus uskoo, ett\xc3\xa4 video on h\xc3\xa4nen ensimm\xc3\xa4inen askeleensa "aikuistumiseen" p\xc3\xa4in._NEWLINE_Musiikkivideolla Cyrusilla on p\xc3\xa4\xc3\xa4ll\xc3\xa4\xc3\xa4n korsetti, joka maksoi yli 25\xc2\xa0000 dollaria. Kyseinen korsetti koostuu 2\xc2\xa0400 palasta metallia ja riikinkukkosulkia. Puvun suunnitteli The Blonds. Korsetti n\xc3\xa4hd\xc3\xa4\xc3\xa4n leikatuissa ja lyhyehk\xc3\xb6iss\xc3\xa4 kohtauksissa, joissa Cyrus on olevinaan riikinkukko. Cyrus kertoi, ett\xc3\xa4 alun perin aamukuvauksissa h\xc3\xa4nell\xc3\xa4 oli "aivan eri puku", muttei vain tuntenut, ett\xc3\xa4 h\xc3\xa4nen kuuluisi pit\xc3\xa4\xc3\xa4 pukua musiikkivideolla. H\xc3\xa4n kertoo: "Joten me teimme t\xc3\xa4m\xc3\xa4n puvun siell\xc3\xa4 sin\xc3\xa4 aamuna ja lis\xc3\xa4simme lis\xc3\xa4\xc3\xa4 palasia p\xc3\xa4iv\xc3\xa4n aikana... enemm\xc3\xa4n metallia ja enemm\xc3\xa4n sulkia. Minusta se on eritt\xc3\xa4in hauska ja sai tyylin vaihtelemaan." Alkukohtauksessa ja melkein koko musiikkivideon ajan Cyrusilla on p\xc3\xa4\xc3\xa4ll\xc3\xa4\xc3\xa4n musta asuste, josta h\xc3\xa4n kertoo: "Se on yksi minun lempiasusteistani, tuuheiden [tai] isojen hiuksien kanssa. Minusta se n\xc3\xa4ytt\xc3\xa4\xc3\xa4 todella hyv\xc3\xa4lt\xc3\xa4. Se on niin erilaista."\n_START_SECTION_\nTapahtumat\n_START_PARAGRAPH_\nMusiikkivideo alkaa kohtauksella, jossa pariskunta k\xc3\xa4velee sis\xc3\xa4\xc3\xa4n museoon ja n\xc3\xa4kee edess\xc3\xa4\xc3\xa4n valtavan h\xc3\xa4kin, joka on viel\xc3\xa4 peitetty verholla. Kun opas esittelee Cyrusin, verho vedet\xc3\xa4\xc3\xa4n pois ja sis\xc3\xa4ll\xc3\xa4 n\xc3\xa4kyy keskell\xc3\xa4 iso pes\xc3\xa4, jossa Cyrus on. Kaikkien h\xc3\xa4mm\xc3\xa4stelless\xc3\xa4 Cyrus k\xc3\xa4\xc3\xa4ntyy katsomaan ihmisi\xc3\xa4, ja n\xc3\xa4m\xc3\xa4 pel\xc3\xa4styv\xc3\xa4t. Cyrus tulee pois pes\xc3\xa4st\xc3\xa4\xc3\xa4n, ihmiset alkavat taputtaa h\xc3\xa4nelle, ja joku ottaa valokuvan, jolloin Cyrus piiloutuu j\xc3\xa4ttim\xc3\xa4isten siipiens\xc3\xa4 taakse (jotka on tehty tietokoneella). Ihmiset pel\xc3\xa4styv\xc3\xa4t ja menev\xc3\xa4t taaksep\xc3\xa4in, ja musiikki alkaa. Cyrus l\xc3\xa4htee k\xc3\xa4velem\xc3\xa4\xc3\xa4n taaksep\xc3\xa4in, ja h\xc3\xa4nen siipiens\xc3\xa4 alta paljastuu iso m\xc3\xa4\xc3\xa4r\xc3\xa4 taustatanssijoita, jotka alkavat tanssia. He pakenevat h\xc3\xa4kist\xc3\xa4 ja l\xc3\xa4htev\xc3\xa4t juoksemaan. He eiv\xc3\xa4t kuitenkaan pakene museosta, vaan huoneesta, jossa valtava h\xc3\xa4kki on. Pian n\xc3\xa4ytet\xc3\xa4\xc3\xa4n Cyrus toisessa n\xc3\xa4k\xc3\xb6kulmassa, jossa h\xc3\xa4n on olevinaan riikinkukko. L\xc3\xa4hes videon loppuun saakka Cyrus tanssii yhdess\xc3\xa4 taustatanssijoidensa kanssa eri puolilla museota. Videon loppupuolella he kaikki ovat palanneet takaisin h\xc3\xa4kkiin. Video p\xc3\xa4\xc3\xa4ttyy kohtaukseen, jossa Cyrus makaa pes\xc3\xa4ss\xc3\xa4 siivet avoinna.\n_START_SECTION_\nMusiikkivideon vastaanotto\n_START_PARAGRAPH_\nVideo n\xc3\xa4htiin ensi kerran 4. toukokuuta 2010. Video ansaitsi suurimmaksi osakseen positiivista palautetta. Sit\xc3\xa4 verrattiin my\xc3\xb6s moneen otteeseen Britney Spearsin ja Lady Gagan musiikkivideoihin, vaikka Cyrus sanoikin, ett\xc3\xa4 h\xc3\xa4n halusi "sen olevan jotakin erilaista naisartistien keskuudessa". Cristina Gibson E! Entertainmentista kuvailee videota "s\xc3\xa4rm\xc3\xa4kk\xc3\xa4\xc3\xa4ksi" ja samankaltaiseksi kuin "Party in the U.S.A.:n" musiikkivideo, mutta steroideilla. Tina Warren MTV Newsist\xc3\xa4 sanoi, ett\xc3\xa4 video oli hyv\xc3\xa4 alku p\xc3\xa4\xc3\xa4st\xc3\xa4 irti Cyrusin hyv\xc3\xa4n tyt\xc3\xb6n kuvasta ja antoi musiikkivideolle positiivista palutetta, sanoen videota "kiehtovaksi" ja todeten: "Video [...] on itse asiassa melko puoleensavet\xc3\xa4v\xc3\xa4 etk\xc3\xa4 voi katsoa pois p\xc3\xa4in". Tanner Stransky Entertainment Weeklyst\xc3\xa4 oli samaa mielt\xc3\xa4. Vaikka h\xc3\xa4n tunnustikin, ett\xc3\xa4 video on "synkk\xc3\xa4 ja tunnustetusti hieman k\xc3\xa4sitteellisesti uskalias", h\xc3\xa4n silti sen totesi olevan viisas liike. "H\xc3\xa4n ei etene liian nopeasti, rehellisesti [...] se ei ole sellaista, ett\xc3\xa4 Miley strippaa tai n\xc3\xa4ytt\xc3\xa4isi liikaa paljasta ihoa". H\xc3\xa4n my\xc3\xb6s totesi, ett\xc3\xa4 videossa Cyrusilla oli "joitakin super-hauskoja tanssiliikkeit\xc3\xa4". Kansan p\xc3\xa4iv\xc3\xa4lehti sanoi, ett\xc3\xa4 video sis\xc3\xa4lsi "uskaliaita" asuja ja "se paljasti Cyrusin seksikk\xc3\xa4\xc3\xa4n puolen". My Paper puolustaa Cyrusia puheissa, ett\xc3\xa4 video olisi liian provosoiva sanoen: "Jos ei muuta, niin t\xc3\xa4m\xc3\xa4 video n\xc3\xa4ytt\xc3\xa4\xc3\xa4, ett\xc3\xa4 Cyrus tiet\xc3\xa4\xc3\xa4 kuinka viihdytt\xc3\xa4\xc3\xa4, ja merkitsee sen aluksi todella korkealaatuisille videoille." Mary Elizabeth Williams Salon.comista antoi vaihteeksi vastahakoista mielipidett\xc3\xa4 todeten, ett\xc3\xa4 Cyrus on "lahjakas laulaja [ja] ansaitsee l\xc3\xa4pimurron Disney-keh\xc3\xa4st\xc3\xa4\xc3\xa4n", [mutta] singlen musiikkivideo oli kehno. Williams sanoi, ett\xc3\xa4 Cyrusilla on "runsaasti lahjoja", mutta h\xc3\xa4nen videonsa oli "ennalta arvattava, derivaattinen ja tyhm\xc3\xa4". People-lehden mukaan musiikkivideon online-reaktiot ovat olleet hyvin vaihtelevia. Fanit ja bloggaajat ovat kommentoineet videota adjektiiveista \'ihastuttava, upea, raju\' aina adjektiiveihin \'wow, aivan liikaa h\xc3\xa4nen ik\xc3\xa4iselleen\'", lehti kertoo.\n_START_SECTION_\nLive-esiintymiset\n_START_PARAGRAPH_\nCyrus esitti singlens\xc3\xa4 ensimm\xc3\xa4isen kerran liven\xc3\xa4 18. toukokuuta 2010 Yhdysvaltain Tanssii t\xc3\xa4htien kanssa -televisio-ohjelmassa. Cyrusilla oli p\xc3\xa4\xc3\xa4ll\xc3\xa4\xc3\xa4n samat vaatteet ja kampaus kuin musiikkivideollakin, ja esityksess\xc3\xa4 esiintyi my\xc3\xb6s lintuh\xc3\xa4kki, mutta se oli ihmisen kokoinen, toisin kuin videossa se oli valtavan kokoinen. Esityksess\xc3\xa4 oli monta taustatanssijaa, mutta Cyrusin tanssiosuuksia ei ollut juuri lainkaan. 29. toukokuuta 2010 Cyrus esitti singlens\xc3\xa4 liven\xc3\xa4 toisen kerran Lissabonissa, Portugalissa Rock in Rio -konsertissa. Esityksess\xc3\xa4 h\xc3\xa4nell\xc3\xa4 oli p\xc3\xa4\xc3\xa4ll\xc3\xa4\xc3\xa4n korsettimainen, uimapuvun verran peitt\xc3\xa4v\xc3\xa4 vihre\xc3\xa4 asuste, korkokeng\xc3\xa4t ja korsetin p\xc3\xa4\xc3\xa4ll\xc3\xa4 h\xc3\xa4nell\xc3\xa4 oli nahkatakki. 3. kes\xc3\xa4kuuta 2010 Cyrus esitti kappaleen liven\xc3\xa4 Britain\'s Got Talent -ohjelman semifinaalissa. Kyseisess\xc3\xa4 live-esiintymisess\xc3\xa4 Cyrusilla oli p\xc3\xa4\xc3\xa4ll\xc3\xa4\xc3\xa4n verkkolegginsit, saman tyylinen puku kuin musiikkivideollaan; musta uimapuvun verran peitt\xc3\xa4v\xc3\xa4 asuste, jossa on olkap\xc3\xa4ill\xc3\xa4 sulkia ja saappaat. Esityksen puolessa v\xc3\xa4liss\xc3\xa4 Cyrus tarttui naispuoliseen taustatanssijaan ja niin sanotusti "suuteli h\xc3\xa4nt\xc3\xa4". Esitys sai osakseen negatiivista palautetta medialta. Cyrus puolustautui lupaamalla, ettei suudellut taustatanssijaansa. Cyrus kirjoitti: "On naurettavaa, etteiv\xc3\xa4t kaksi esiintyj\xc3\xa4\xc3\xa4 voi edes rokata toistensa kanssa ilman, ett\xc3\xa4 media tekisi siit\xc3\xa4 tarinan. UNOHDA SE! MIT\xc3\x84\xc3\x84N EI TAPAHTUNUT. Keskityt\xc3\xa4\xc3\xa4n v\xc3\xa4hemm\xc3\xa4n tiet\xc3\xa4m\xc3\xa4tt\xc3\xb6mien juorujen keksimiseen ja keskityt\xc3\xa4\xc3\xa4n enemm\xc3\xa4n maailmanrauhaan!" My\xc3\xb6hemmin Cyrus esitti kappaleen Rock in Rio -konsertissa Madridissa, Espanjassa ja Lontoossa, Englannissa sijaitsevissa y\xc3\xb6kerhoissa nimelt\xc3\xa4\xc3\xa4n Heaven ja G-A-Y._NEWLINE_17. kes\xc3\xa4kuuta Cyrus esitti sen liven\xc3\xa4 Late Show with David Lettermanissa. Esityksess\xc3\xa4 ei esiintynyt lainkaan taustatanssijoita eik\xc3\xa4 koreografiaa. Cyrus on esitt\xc3\xa4nyt sen my\xc3\xb6s Good Morning Americassa, jossa h\xc3\xa4n esitti albumilta Can\xe2\x80\x99t Be Tamed l\xc3\xb6ytyv\xc3\xa4n cover-versionsa "Every Rose Has Its Thorn" yhdess\xc3\xa4 kappaleen alkuper\xc3\xa4isesitt\xc3\xa4j\xc3\xa4n Bret Michaelsin kanssa. H\xc3\xa4n esitti my\xc3\xb6s jo ennest\xc3\xa4\xc3\xa4n tutun hittisinglens\xc3\xa4 "Party in the U.S.A.". Cyrus esitti kappaleen MuchMusic Video Awards -palkintogaalassa 20. kes\xc3\xa4kuuta. H\xc3\xa4n my\xc3\xb6s juonsi kyseisen gaalan. H\xc3\xa4n esitti my\xc3\xb6s kappaleen "Party in the U.S.A." Justin Bieberin kanssa. 21. kes\xc3\xa4kuuta Cyrus esitti kyseisen singlen ja muita kappaleitaan konsertissa House of Bluesissa, joka sijaitsee Los Angelesissa, Kaliforniassa. Konsertti levisi yli kolmellakymmenell\xc3\xa4 verkkosivulla, jotka omistavat MTV Networks. Single oli my\xc3\xb6s osa Cyrusin ensimm\xc3\xa4isen maailmankiertueen, Bangerz Tourin, settilistaa.'